[{"text_idx": "#000001", "text": "Mae darparwr gofal cartref wedi ennill cydnabyddiaeth am gefnogi hawliau gweithwyr anabl a sicrhau bod eu busnes yn hygyrch i bawb, gyda help rhaglen Gwell Swyddi, Gwell Dyfodol Coleg Gw\u0302yr Abertawe."}, {"text_idx": "#000003", "text": "Mae Lee yn Actifydd Anabledd ac yn Hyfforddwr Cydraddoldeb Anabledd. Mae wedi gweithio yn y sector gwirfoddol am 14 blynedd:\n\u201cDes i i weithio yn Right at Home ar o\u0302l i James Foley a Tim Dallinger ddod ataf i. Roedd Tim yn ymwybodol fy mod yn chwilio am waith i roi fy meddwl ar waith a chaniata\u0302u i mi dreulio mwy o amser i ffwrdd o\u2019r cartref teuluol. Allwch chi ddim dychmygu gymaint oedd fy nghyffro pan ddywedodd Tim wrthyf fod cyflogwr lleol yn chwilio am rywun gyda fy sgiliau i. Pan wnes i gyfarfod a\u0302 James roedd yn amlwg ein bod yn rhannu gweledigaeth o sut ddylai gofal o ansawdd da edrych, ac wedyn fel y dywedan nhw, hanes yw\u2019r gweddill!\u201d"}, {"text_idx": "#000004", "text": "\u201cAr o\u0302l ychydig o gyfarfodydd ychwanegol gydag Emma Lewis (Rheolwraig Gofrestredig Right at Home), Fran Knight o\u2019r Adran Gwaith a Phensiynau ac Emma Wood o raglen Gwell Swyddi, Gwell Dyfodol Coleg Gw\u0302yr, syrthiodd y cwbl i\u2019w le. Rwyf yn awr wedi dod yn rhan o stori gyffrous Right at Home Abertawe. Gallwch weld yn glir bod James yn amgylchynu ei hun gyda phobl o dalent mawr sy\u2019n gwneud ti\u0302m deinamig. Ti\u0302m rwy\u2019n falch iawn i ddweud fy mod i\u2019n rhan ohono.\u201d"}, {"text_idx": "#000005", "text": "Mae Emma Wood yn Hyfforddwraig Gyrfa ynrhaglen Gwell Swyddi, Gwell Dyfodol yng Ngholeg Gw\u0302yr Abertawe, gan ddarparu cefnogaeth i bobl diwaith ac wedi eu tangyflogi yn ardal Abertawe:\n\u201cWedi cyfarfod a\u0302 Lee o\u2019r blaen, roedd gen i ddealltwriaeth dda o\u2019i gyflwr a\u2019r math o gefnogaeth ac offer oedd eu hangen i alluogi Lee i wneud ei waith yn effeithiol. Diolch byth mae canllawiau Mynediad at Waith yn cynnwys cefnogaeth i bobl sy\u2019n dechrau gweithio mewn profiad gwaith/lleoliad, sy\u2019n hanfodol i gyflogwyr ac ymgeiswyr gydag anghenion ychwanegol. Mae\u2019r broses yn helpu\u2019r ymgeisydd i brofi\u2019r amgylchedd gwaith i weld os gallant ymdopi, ac yn helpu\u2019r cyflogwr i fesur lefelau\u2019r gefnogaeth ofynnol i helpu\u2019r unigolyn.\u201d"}, {"text_idx": "#000006", "text": "\u201cRoeddwn i\u2019n gallu cefnogi Lee i wneud ei hawliad dechreuol ac wedyn cydweithio gyda Fran Knight (DWP), James Foley (Right at Home) a Lewis Edwards (ATW) i sicrhau bod y dodrefn a thechnoleg gynorthwyol yn cael eu ceisio i Lee. Roedd hawliad Lee yn llwyddiannus ac rwy\u2019n falch i ddweud ei fod yn mwynhau pob eiliad yn Right at Home. Mae\u2019r effaith gadarnhaol mae hyn yn cael ar fywyd Lee yn anfesuradwy; Mae e\u2019n ysgrifennu blogiau treiddgar wythnosol ac yn hyfforddi staff newydd tra\u2019n dod a\u0302 phersbectif personol a llaw gyntaf i\u2019w hyfforddiant cydraddoldeb anabledd sy\u2019n bwerus ac yn anodd i\u2019w ddarganfod. Roeddwn i ar ben fy nigon fod Gwell Swyddi, Gwell Dyfodol wedi chwarae rhan hollbwysig yn y broses hon ac edrychaf ymlaen at barhau i gefnogi Lee ar ei daith gyrfa newydd a chyffrous.\u201d"}, {"text_idx": "#000007", "text": "Os oes gennych chi ddiddordeb mewn dysgu rhagor am y math o gefnogaeth y gall Gwell Swyddi, Gwell Dyfodol gynnig i chi neu eich busnes, cysylltwch a\u0302\u2019r ti\u0302m heddiw: 01792 284450."}]